สวัสดีคะ ทานยาคุมปกติ28เม็ด แต่เม็ดที่20 แตกหัก ควร ข้ามหรือกินที่เหลือต่อคะ ถ้าข้ามากินแค่27 จะป้องกันได้ไหมคะ
สวัสดีค่ะ ยาคุมกำเนิดแบบแผงรายเดือนจำนวน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันทีโดยกรณีเป็นยาจำนวน 28 เม็ดนั้น ส่วนใหญ่จะเป็นเม็ดฮอร์โมนที่ต้องกินให้ครบอยู่ที่ 21 หรือ 24 เม็ดแรก ดังนั้นถ้าเป็นเม็ดที่ 20 แตกหัก ควรหายามากินชดเชย เช่นอาจต้องซื้อมาอีกแผง แต่ถ้าเลยผ่านไปแล้ว ไม่ได้กินชดเชย เท่ากับกินยาที่เป็นฮอร์โมนขาดไป 1 เม็ด ประสิทธิภาพยาอาจลดลงไปบ้าง แต่ก็น่าจะยังสูงมากพอจะป้องกันการตั้งครรภ์ได้อยู่ค่ะให้สังเกตรอบเดือนช่วงกินยาเม็ดแป้งอีกครั้ง ประจำเดือนควรจะมา ถ้าไม่มาให้ยืนยันการตั้งครรภ์ให้แน่ชัดก่อนเริ่มยาแผงถัดไป